Samarqandda 60 va 50 kilogrammlik qovoqlar yetishtirildi

Samarqand shahrida istiqomat qiluvchi Muqimjon Oripov o‘z tomorqasida qovoqning “Kukurbita maksima” hamda “Atlant gigant” kabi turlarini o‘stirdi, deb xabar bermoqda “Uz24.uz” “Darakchi” nashriga tayanib.

U yetishtirgan “Kukurbita maksima”ning balandligi 75 santimetr, aylanasi esa bir yarim metrdan ortiq bo‘ldi. Og‘irligi 60 kilogrammdan ziyod. “Atlant gigant”ning bo‘yi bir muncha past bo‘lsa-da, og‘irligi 50 kilogrammdan ko‘proq.

“Darakchi” nashriga xabar bergan samarqandlik Isomiddin Po‘latovning aytishicha, Muqimjon Oripov bir necha yildan buyon O‘zbekiston iqlimiga xos bo‘lmagan gul, daraxt va poliz ekinlarini parvarishlaydi.